**PAŽINTINIO TAKO „MIŠKO TAKU“ REKREACINIO INVENTORIAUS ATNAUJINIMO DARBŲ PIRKIMO TECHNINĖ SPECIFIKACIJA**

**1. PIRKIMO OBJEKTAS**

1.1. pažintinio tako „Miško taku“ (tako pradžia: WGS55.575454, 24.873563, tako pabaiga: 55.571256, 24.872182) įrengimas (toliau – Darbai) valstybės įmonės Valstybinių miškų urėdijos Anykščių regioniniame padalinyje (toliau – RP). BVPŽ kodas 45212100-7 Laisvalaikio objektų statybos darbai.

1.2. Anykščių RP. Sutarties galiojimo laikotarpiu (įskaitant visus galimus jos pratęsimus, jei tokia galimybė nustatyta Sutartyje) planuojamas įsigyti kiekis (apimtis) pažintiniam takui „Miško taku“:

|  |  |  |  |
| --- | --- | --- | --- |
| Eil. Nr. | Pavadinimas | Kiekis (apimtis) | Matavimo vnt. |
| 1. | Suolas. Priedas Nr. 1. Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projektas. Bendroji dalis (Architektūros), 31-34 psl. Lokalinė sąmata Nr. 1. | 5 | vnt. |
| 2. | Stalas. Priedas Nr. 1. Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projektas. Bendroji dalis (Architektūros), 35-38 psl. Lokalinė sąmata Nr. 1. | 1 | vnt. |
| 3. | Nekintamos informacijos stendas. Priedas Nr. 1. Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projektas. Bendroji dalis (Architektūros), 39-42 psl. Lokalinė sąmata Nr. 1 | 2 | vnt. |
| 4. | Informacinis ženklas. Priedas Nr. 1. Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projektas. Bendroji dalis (Architektūros), 43-46 psl. Lokalinė sąmata Nr. 1. | 8 | vnt. |
| 5. | Šiukšlių dėžė. Priedas Nr. 1. Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projektas. Bendroji dalis (Architektūros), 59-62 psl. Lokalinė sąmata Nr. 1. | 2 | vnt. |
| 6. | Tiltelis. Priedas Nr. 2. Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projektas. Statinio konstrukcijų dalis, 50 psl. Lokalinė sąmata Nr. 2. | 3; 17,7 | Vnt.; m |
| 7. | Apsauginė tvorelė. Priedas Nr. 2. Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projektas. Statinio konstrukcijų dalis, 48 psl. Lokalinė sąmata Nr. 3. | 6; 35,4 | Vnt.; m |
| 8. | Žaliatakis. Lokalinė sąmata Nr. 4. | 1010 | m |
| 9. | Lentų takas. Lokalinė sąmata Nr. 4. | 110 | m |
| 10. | Vandens pralaidos. Lokalinė sąmata Nr. 4. | 5; 3; 30 | Vnt.; m; cm |

1.3. Nekintamos informacijos stendas.Nekintamos informacijos stendo viršutinėje dalyje vietoje užrašo „Informaciją VMU“ išpjaunamas šis užrašas: PAŽINTINIS TAKAS „MIŠKO TAKU“.

Nekintamos informacijos stendo 840x840 mm kvadrate, skirtame informacijai pateikti, klijuojamas ar kitaip tvirtinamas informacinis skydas, kuris pagaminamas, naudojant UV spaudos technologiją – spausdinant ant kompozito plokštės. Dažai purškiami ant paviršiaus ir, veikiami UV spinduliais, staigiai juos džiovinant. Piešinys įlaminuojamas šaltuoju būdu (naudojama apsauginė plėvelė). Informaciniame skyde pateiktiną medžiagą (tekstą, nuotraukas, schemas, QP kodus ir pan.) rangovui per 1 (vieną) mėnesį po sutarties pasirašymo atsiųs užsakovas.

1.4. Informacinis ženklas. Informacinis ženklo 280x200 mm stačiakampiuose, skirtuose informacijai pateikti, klijuojami ar kitaip tvirtinami 3 (trys) informaciniai skydeliai, kurie pagaminami naudojant UV spaudos technologiją – spausdinant ant kompozito plokštės. Dažai purškiami ant paviršiaus ir, veikiami UV spinduliais, staigiai juos džiovinant. Piešinys įlaminuojamas šaltuoju būdu (naudojama apsauginė plėvelė). Informaciniuose skydeliuose pateiktiną medžiagą (tekstą, QR kodus ir pan.) rangovui per 1 (vieną) mėnesį po sutarties pasirašymo atsiųs užsakovas.

1.5. Tiltelis. Įrengiami 3 (trys) tilteliai, kurių įrengimo vietos koordinatės: Tiltelis Nr. 1 – (WGS 55.575457, 24.873495; Tiltelis Nr. 2 – (WGS 55.574235, 24.877994); Tiltelis Nr. 3 – (WGS 55.572657, 24.877410). Esami 6 (šeši) liepteliai (1 lieptelis: 5,9 x 2 m) išmontuojami, o likusios medžiagos išvežamos į Užsakovo nurodytą vietą šalia pažintinio tako pradžios.

1.6. Apsauginė tvorelė. Abiejose tiltelių pusėse įrengiamos 6 apsauginės tvorelės.

1.7. Žaliatakio įrengimas. Pažintinio tako ilgis 1010 m, tako plotis 150 cm.Takas įrengiamas ant miško grunto, atkartojant esamą reljefą. Susidarę nenatūralūs dirvožemio paviršiaus kliuviniai (h >7 cm) nulyginami iki tinkamos ribos tako paviršiui suformuoti. Žaliatakio danga: dolomito skalda (0/22) 80 % ir derlingo dirvožemio 20 % mišinys. Užpiltas dangos sluoksnis sutankinamas (k9=1.15). Sutvarkoma aplinka (sugrėbliojama) iš abiejų tako pusių po 0.5 m nuo tako.

1.8. Lentų tako įrengimas. Naujo lentų tako ilgis 110 m, plotis 120 cm. Esamas lentų takas (ilgis 156 m, plotis 1,2 m) išmontuojamas ir jo medžiagos išvežamos į Užsakovo nurodytą vietą šalia pažintinio tako pradžios. Naujas lentų takas įrengiamas dviejuose atkarpose. Tikslias naujo lentų tako atkarpų įrengimo vietas Užsakovas Rangovui nurodys prieš pradedant darbus. Takui naudojama maumedžio termo mediena. Tako konstrukcija montuojama ant U tipo sraigtinių polių, kurie įleidžiami į žemę 100 cm gylio, kas 2 metrai. Prie jų tvirtinami maumedžio tašai 10x10 cm. Tako lentos 4x20 cm montuojamos varžtais paliekant tarp jų 1 cm tarpą. Atkarpose kur gruntas yra lygus, lentų tako medinė dalis turi būti 20 cm aukštyje nuo žemės paviršiaus. Įdubose, kur grunto gylis žemėja, lentų takas turi būti pakeliamas tiek (apytiksliai 30 cm), kad būtų išlaikytas vienodas tako horizontalus lygis visoje trasoje.

1.9. Vandens pralaidų įrengimas. Prieš įrengiant vandens pralaidas išmontuojami 6 mediniai liepteliai, įrengiamos 5 pralaidos, kurių įrengimo vietos koordinatės: Pralaida Nr. 1 - (WGS 55.574817, 24.874270): Pralaida Nr. 2 - (WGS 55.574280, 24.877359); Pralaida Nr. 3 - (WGS 55.572682, 24.877488); Pralaida Nr. 4 - (WGS 55.571682, 24.874675); Pralaida Nr.5 - (WGS 55.571274, 24.872150). Esančiame griovyje nukasamas žemių sluoksnis h=10-20 cm. Esamas gruntas sutankinamas (k=0,95). Klojama geotekstilė, kad atskirti, stabilizuoti pagrindą ir neleisti smėliui maišytis su gruntu. Pilamas išlyginamasis smėlis 10 cm ir sutankinama. Įstatomi 5 (penki) PP vamzdžiai pralaidoms (1 vamzdžio ilgis 3 m, Ø 30 cm). Aplink pralaidas pilamas smėlis ir tankinama (k=0,95). Virš pralaidų vamzdžių pilamas 20 cm smėlio sluoksnis kuris sutankinamas (k=0,95). Klojama geotekstilė. Pilamas 10 cm dolomito skaldos (0/22) 80 % ir derlingo dirvožemio 20 % mišinys, sutankinama (k=0,95). Formuojami šlaitai ir nuolydžiai pagal esamą reljefą. Prie pralaidų padaromi grioveliai 40 cm pločio vandens nubėgimui, tolyn į mišką. Prieš užpilant pralaidos šlaitus 10 cm derlingo dirvožemio sluoksniu, klojama geotekstilė. Derlingas dirvožemis imamas iš nukasimo vietų, jei neužtenka - atvežamas.

**2. PIRKIMO OBJEKTO PRITAIKYMO SRITIS**

2.1. Miško rekreacija.

**3. TECHNINIAI REIKALAVIMAI, KURIUOS TURI ATITIKTI PERKAMI DARBAI**

3.1. Pirkimui taikomi Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinti minimalūs aplinkos apsaugos kriterijai: ne mažiau kaip 80 proc. statiniuose naudojamos medienos, medienos medžiagų ir gaminių turi būti iš miškų, sertifikuotų naudojant FSC53 ar PEFC54 miškų sertifikavimo sistemas arba lygiavertes sertifikavimo sistemas.

Atitiktį aplinkos apsaugos kriterijams pagrindžiančius dokumentus tiekėjas turi pateikti statybos darbų sutarties vykdymo metu: galiojantį FSC®100 arba PEFC, arba kito darnaus miškų ūkio standarto sertifikatas, arba b) kitus lygiaverčius įrodymus.

3.2. Rangovas įsipareigoja atliekant Darbus laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, darbų perdavimo – priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir darbų perdavimo – priėmimo aktai turi būti pasirašomi elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtinus Lietuvos Respublikos aplinko ministro 2011 m. birželio 28 d. įsakyme Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.

**Kartu su pasiūlymu tiekėjas turi pateikti deklaraciją dėl žaliųjų reikalavimų taikymo (Specialiųjų sąlygų 8 priedas).**

3.3. Mažosios architektūros elementai turi būti pagaminti vadovaujantis Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projekte nurodytus reikalavimus (Priedai Nr. 1-3).

3.4. Mažosios architektūros elementų paviršiai pagaminti iš rūdinto metalo „Cor-ten“ turi būti iš anksto tinkamai paruošti, kad, sumontavus juos paskirties vietoje, rūdys neteptų.

## 4. TECHNINĖS SPECIFIKACIJOS PRIEDAI

Priedas Nr. 1. Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projektas. Bendroji dalis (Architektūros).

Priedas Nr. 2. Vieningo valstybės įmonės Valstybinių miškų urėdijos statomų rekreacinių objektų stiliaus sukūrimo projektas. Statinio konstrukcijų dalis.**\***

Priedas Nr. 3. Darbų kiekių žiniaraščiai.

\* - Valstybės įmonė Valstybinių miškų urėdija samdyti techninio prižiūrėtojo nereikalauja.